**Nyárád- Pápadereske Óvoda Fenntartó Társulás Társulási Tanácsa**

**…../2019. (II. …….) határozat-tervezete a 2019. évi költségvetéséről**

A Nyárád, Pápadereske Óvoda Fenntartó Társulás Társulási Tanácsa az államháztartásról szóló 2011. évi CXCV. törvény  23. § (1) bekezdésében kapott felhatalmazás alapján a 2019. évi költségvetéséről az alábbi határozatot hozza.

**1. §**

**A határozat hatálya**

A határozat hatálya a Társulásra, a Társulási Tanácsra, és az általa létrehozott és fenntartott költségvetési szervre (intézményre), terjed ki.

**2. §**

**A költségvetés bevételei és kiadásai**

1. A Társulási Tanács a Társulás **2019 évi költségvetését**:

a) bevételi főösszegét **31.361.842 Ft**-ban

b) kiadási főösszegét **33.948.583 Ft**-ban állapítja meg.

(2) A költségvetési egyenleg összegét  **2.586.741 Ft**-ban állapítja meg, melyből

a) működési cél szerinti egyenleg **2.586.741 Ft**.

(3) Az (1) bekezdésben megállapított költségvetési bevételek forrásonkénti, a költségvetési kiadások jogcímenkénti megoszlását társulási szinten, továbbá a finanszírozási célú műveletek bevételeit és kiadásait a költségvetési határozat *1. melléklete* alapján határozza meg a Társulási Tanács.

(4) A működési és felhalmozási célú bevételi és kiadási előirányzatokat mérlegszerűen a *2.1. és 2.2. melléklet* szerint állapítja meg a Társulási Tanács.

**3. §**

A Társulási Tanács a Társulás 2019. évi költségvetését részletesen a következők szerint állapítja meg:

(1) A társulás tagjainak a működési kiadásokhoz történő hozzájárulásait a *3. melléklet* alapján hagyja jóvá.

(2) A Társulási Tanács költségvetésében szereplő felújítási kiadások előirányzatának felújításonkénti, beruházási kiadások előirányzatának beruházásonkénti ütemezését a *4. melléklet* szerint.

(3) A Társulási Tanács adósságot keletkeztető ügyletekből és kezességvállalásokból fennálló kötelezettségeit az *5.* *melléklet* részletezi.

(4) A Társulási Tanács saját bevételeinek részletezését az adósságot keletkeztető ügyletből származó tárgyévi fizetési kötelezettség megállapításához a *6. melléklet* tartalmazza.

(5) A Társulási Tanács 2019. évi adósságot keletkeztető fejlesztési céljait a *7.* *melléklet* részletezi.

(6) Az európai uniós támogatással megvalósuló programok, projektek bevételeit és kiadásait, a Társuláson kívüli ilyen projektekhez történő hozzájárulásokat a *8.* *melléklete* szerint hagyja jóvá.

(7) A Társulás bevételeit és kiadásait főbb jogcímenként a *9. melléklet* szerint állapítja meg.

(8) A társulás költségvetési szervének bevételi és kiadási előirányzatának jogcímenkénti megoszlását, továbbá az éves létszámot és közfoglalkoztatottak létszámát a *10. melléklet* szerint állapítja meg.

**4. §**

**A költségvetés végrehajtásának szabályai**

(1) A Társulás költségvetésének végrehajtásáért a Társulási Tanács elnöke, a könyvvezetéssel kapcsolatos feladatok ellátásáért a társulás székhely önkormányzatának jegyzője a feladatot ellátó felelős.

(2) A költségvetési szervnél jutalmazásra fordítható és kifizethető összeg nem tervezhető.

(3) A költségvetési szerv vezetője e határozat *11. mellékletében* foglalt adatlapon köteles a tartozásállományról adatot szolgáltatni. A költségvetési szerv az általa elismert tartozásállomány tekintetében - nemleges adat esetén is - havonta a tárgyhó 25-ei állapotnak megfelelően a tárgyhónapot követő hó 5-éig az önkormányzat jegyzője részére köteles adatszolgáltatást teljesíteni.

(4) Amennyiben a költségvetési szerv harminc napon túli, lejárt esedékességű elismert tartozásállományának mértéke két egymást követő hónapban eléri az éves eredeti kiadási előirányzatának 10%-át az irányító szerv a költségvetési szervhez önkormányzati biztost jelöl ki.

**5. §.**

**Az előirányzatok módosítása**

(1) A Társulás bevételeinek és kiadásainak módosításáról, a kiadási előirányzatok közötti átcsoportosításról a Társulási Tanács dönt.

(2) A Társulási Tanács a jóváhagyott kiadási előirányzatok közötti átcsoportosítás jogát minden esetben fenntartja magának.

(3) A költségvetési szerv a költségvetése kiemelt előirányzatai és a kiemelt előirányzaton belüli rovatok között átcsoportosítást hajthat végre.

(4) A Társulási Tanács a költségvetési határozat 5. § (2) és (5) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével – félévente, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési határozatát. Ha év közben az Országgyűlés a hozzájárulások, támogatások előirányzatait zárolja, azokat csökkenti, törli, az intézkedés kihirdetését követően haladéktalanul a Társulási Tanács elé kell terjeszteni a költségvetési határozat módosítását.

(5) Amennyiben a Társulás év közben a költségvetési határozat készítésekor nem ismert többletbevételhez jut, vagy bevételei a tervezettől elmaradnak, arról az elnök a Társulási Tanácsot tájékoztatja.

(6) A Társulási Tanács által jóváhagyott kiemelt előirányzatokat a költségvetési szerv köteles betartani. Az előirányzat túllépés fegyelmi felelősséget von maga után.

(7) A költségvetési szervek a költségvetési határozatban meghatározott bevételi és kiadási előirányzatai felett az intézmény vezetője előirányzat-felhasználási jogkörrel rendelkezik.

(8) A költségvetési szerv vezetője felel a számára a saját költségvetésében meghatározott előirányzatok felhasználásáért. Köteles feladatai ellátásáról, munkafolyamatai megszervezéséről úgy gondoskodni, hogy az biztosítsa a költségvetési szerv költségvetésében megállapított előirányzatok takarékos felhasználását. Az előirányzat túllépés fegyelmi felelősséget von maga után.

**6. §.**

(1) A feladat elmaradásából származó *–* személyi és dologi *–* megtakarítások felhasználására csak a Társulási Tanács engedélyével kerülhet sor.

(2) Az évközi előirányzat-módosításokról naprakész nyilvántartást kell vezetni.

**7. §.**

**A költségvetés végrehajtásának ellenőrzése**

(1)A költségvetési szervek ellenőrzése a belső kontrollrendszer keretében valósul meg, melynek létrehozásáért, működtetésért és továbbfejlesztéséért a társulás székhely önkormányzatának jegyzője, az intézmény esetében az intézményvezető felelős.

(2) A költségvetés végrehajtását a költségvetési szervek tekintetében a Társulási Tanács munkaszervezete köteles ellenőrizni, az éves ellenőrzési munkatervében foglaltak szerint. Az ellenőrzés tapasztalatairól a Társulási Tanács elnöke a zárszámadási határozat-tervezet előterjesztésekor köteles a Társulási Tanácsot tájékoztatni.

**8. §.**

# Záró rendelkezés

(1) Ez a határozat 2019. február 11. napján lép hatályba.

|  |  |
| --- | --- |
|  | Pajak Károly |
|  | társulási tanács elnöke |